अनुराग ठाकुर

अनुराग ठाकुर (जन्म नाम: अनुराग सिंह ठाकुर) भारतीय जनता पार्टी से सम्बद्ध एक भारतीय राजनीतिज्ञ हैं। अनुराग 2009 के उपचुनाव एवं 2014,2015 के आम चुनावों में हिमाचल प्रदेश के हमीरपुर से लोकसभा के लिए निर्वाचित हुए हैं। वह हिमाचल प्रदेश के पूर्व मुख्यमंत्री प्रेम कुमार धूमल के बेटे हैं। वह खेल, युवा मामलों के मंत्री और सूचना और प्रसारण मंत्री हैं। इससे पहले, ठाकुर वित्त और कॉर्पोरेट मामलों के राज्य मंत्री के रूप में कार्य कर चुके हैं। 

अनुराग ठाकुर ने नवंबर 2000 में जम्मू और कश्मीर के खिलाफ रणजी ट्रॉफी मैच खेला था | उन्होंने हिमाचल प्रदेश का प्रतिनिधित्व करते हुए प्रथम श्रेणी क्रिकेट में एक मैच खेला है और 2000/2001 सीज़न में जम्मू और कश्मीर के खिलाफ एक मैच में कप्तान के रूप में टीम का नेतृत्व किया है | जिसमें तमाम शीर्ष नेतृत्व ने अनुराग ठाकुर को बधाई दी

कैरियर 
अनुराग ठाकुर का जन्म २४ अक्टूबर १९७४ को हमीरपुर में हुआ था। वे हिमाचल प्रदेश के भूतपूर्व मुख्यमंत्री प्रेम कुमार धूमल एवं शीला देवी के ज्येष्ठ पुत्र हैं।  उन्होने जालन्धर के दोआब कॉलेज से बीए किया।

पहली बार मई 2008 में भारतीय जनता पार्टी के उम्मीदवार के रूप में लोकसभा के लिए चुने गए थे. वे चौथी बार, 14वीं, 15वीं, 16वीं और 17वीं लोकसभा के सदस्य हैं | ठाकुर जनवरी, 2019 में संसद रत्न पुरस्कार से सम्मानित किए जाने वाले भारतीय जनता पार्टी के पहले सांसद बने| 

अनुराग ठाकुर हिमाचल प्रदेश क्रिकेट एसोसिएशन के अध्यक्ष रहे हैं। 25 साल की उम्र में अनुराग हिमाचल प्रदेश क्रिकेट एसोसिएशन के सबसे कम उम्र के अध्यक्ष बने। 2010 में वह भाजपा अध्यक्ष नितिन गडकरी द्वारा अखिल भारतीय जनता युवा मोर्चा के अध्यक्ष नियुक्त किये गए हैं।
 20 जनवरी 2019 को  संसद रत्न सम्मान से सम्मानित 
 हमीरपुर, हिमाचल प्रदेश से संसद के सदस्य। 
 भारतीय जनता युवा मोर्चा के प्रान्ताध्यक्ष। 
 भारतीय जूनियर क्रिकेट टीमों का चयन करने के लिए वर्ष 2001 में 26 साल की उम्र में सबसे युवा राष्ट्रीय चयनकर्ता बने। 
 हिमाचल प्रदेश राइफल एसोसिएशन के अध्यक्ष। 
 हिमाचल प्रदेश ओलंपिक संघ के महासचिव। 
 हॉकी हिमाचल प्रदेश के महासचिव। 
 भारतीय ओलंपिक संघ के कार्यकारी सदस्य। 
 बीसीसीआई के संयुक्त सचिव रहे और 22 मई 2016 को बीसीसीआई के अध्यक्ष चुने गये।
अनुराग 34वें और दूसरे कम उम्र के अध्यक्ष है। इनसे पहले 1963 में फतेह सिंह गायकवाड़ ने 33 साल की उम्र में पद संभाला था।

अनुराग ठाकुर जुलाई 2016 में, प्रादेशिक सेना का हिस्सा बने, बाद में, उन्हें कैप्टन के पद पर पदोन्नत किया गया | वह प्रादेशिक सेना में कमीशंड अधिकारी बनने वाले भाजपा के पहले सांसद हैं |

सन्दर्भ 

१६वीं लोक सभा के सदस्य
१५वीं लोकसभा के सदस्य
१४वीं लोक सभा के सदस्य
जीवित लोग
1974 में जन्मे लोग
हिमाचल प्रदेश के राजनेता
जालंधर के लोग
१७वीं लोक सभा के सदस्य
मोदी मंत्रिमंडल